OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 1 Pv 581/14/6613	Žiar nad Hronom 03.06.2016 
EEČ: 2-52-40-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 3.2.2015 spisová značka 1 Pv 581/14/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinený XXXXX bol stíhaný za prečin ublíženia na zdraví podľa § 157 ods. 1, ods. 2 písm. a) trestného zákona na tom skutkovom základe, že dňa 06.09.2014 v čase asi o 15.40 h viedol osobné motorové vozidlo zn. Škoda Fabia, ev. č. XXXXX, po ceste II/524 v smere Štiavnické Bane - Banská Štiavnica tým spôsobom, že v km 28,380 vychádzal z miesta ležiaceho mimo cesty - odpočívadla, ktoré sa nachádzalo na ľavej strane vozovky z jeho pohľadu, pričom chcel prejsť dva jazdné pruhy v smere Banská Štiavnica - Štiavnické Bane a následne sa zaradiť do svojho jazdného pruhu a nedal prednosť motocyklistovi XXXXX, nar. XXXXX, jazdiacemu na motocykli Yamaha, ev. č. XXXXX,  v smere Banská Štiavnica - Štiavnické Bane, ktorý narazil motorkou do prednej časti osobného motorového vozidla Škoda Fabia a pri nehode utrpel zlomeninu vnútorného členka vľavo s posunom, ktorá si vyžiadala dobu práceneschopnosti od 06.09.2014 do 23.12.2014. 

Uznesením prokurátora Okresnej prokuratúry Žiar nad Hronom zo dňa 3.2.2015, spisová značka 1 Pv 581/14/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	15 mesiacov
 
Odôvodnenie:

Uznesením prokurátora Okresnej prokuratúry v Žiari nad Hronom pod sp. zn. 1 Pv 581/14/6613 zo dňa 03.02.2015 bolo proti obv. XXXXX trestné stíhanie za prečin ublíženia na zdraví podľa § 157 ods. 1, ods. 2 písm. a) Trestného zákona podmienečne zastavené podľa § 216 ods. 1 Trestného poriadku.  Zároveň mu bola určená skúšobná doba v trvaní 15 mesiacov. Uznesenie nadobudlo právoplatnosť dňa  13.02.2015.

Podľa § 217 ods. 1 Trestného poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvineného vyžiadané správy z registra trestov, Okresného riaditeľstva PZ, odboru kriminálnej polície Žiar nad Hronom, Okresného úradu Žiar nad Hronom, odboru všeobecnej vnútornej správy, Mestského úradu Banská Štiavnica a zabezpečená evidenčná karta vodiča,  z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Slavomír Višňovský
prokurátor